Here is a page extracted from Wikipedia that may contain CSS, HTML, and a lot of unformatted text.

Title: Thunnus thynnus
Content: A tonina u tonyina (Thunnus thynnus (Linnaeus, 1758)) ye un peix d'a orden d'os Scombriformes y familia Scombridae que ye orichinaria de l'Oceano Atlantico occidental y oriental, asinas como d'a Mar Mediterrania. Manimenos s'ha acotolau en a Mar Negra.

A tonyina s'ha pescau dende l'Antigüedad pa lo consumo humán. A pesca de tonyina en a Mar Mediterrania no ye actualment una d'as pesqueras mas lucrativas d'o mundo y los eixemplars de millor calidat s'exportan a lo mercau chaponés de peix crudo (sushi y sashimi). A fuerte presión pesquera ha feito que l'abundancia d'a población haiga disminuyiu de forma alarmant, en un 72 % en os zaguers 40 anyos, y se clasifique a livel de "en periglo" en a Mediterrania.

Os especímens adultos de tot maduros tienen un promeyo de 2 a 2,5 m de luengo y pesan arredol de 225 a 250 kg. L'espécimen mas gran rechistrau pesaba 679 kg y mesuraba 3,7 m de luengo. Eixemplars muit grans pueden tener dica 50 anyadas d'edat.

Referencias

Vinclos externos 

Thunnus
Peixes marins